पाएं अपने शहर की ताज़ा ख़बरें और फ्री ई-पेपरडाउनलोड करें
रविवार को जिला अस्पताल में 4 मरीजों की मौत हो गई। नपा ने चारों शवों का कोविड प्रोटोकाल के तहत स्थानीय श्मशान घाट में अंतिम संस्कार किया। जिला अस्पताल की कोविड शाखा को रविवार को 740 सैंपल की जांच रिपोर्ट मिली है। इनमें से 123 में संक्रमण की पुष्टि हुई है, जबकि 171 मरीजों को स्वस्थ होने पर अस्पताल से छुट्टी दे दी गई।
रविवार को जिले की संक्रमण दर शनिवार के मुकाबले 4 फीसदी बढ़ी है। शनिवार को यह 12.94 फीसदी थी, जो रविवार को करीब 4 फीसदी की बढ़त के साथ 16.62 फीसदी हो गई। ऐसे में लोगों को सावधानियां बरतने की जरूरतें हैं।
584 नए संभावित मरीजों के सैंपल लेकर जांच के लिए भेजे हैं। अब जिले में कोरोना संक्रमित सक्रिय मरीजों की संख्या 772 रह गई है। कोरोनाकाल में जिले भर में 6 हजार 267 मरीजों में संक्रमण की पुष्टि हो चुकी है। इनमें से अब तक 5 हजार 390 मरीज स्वस्थ होकर अस्पतालों से घर लौट चुके हैं।
अब जिले में 165 कोविड पॉजिटिव मरीजों का अस्पतालों में इलाज किया जा रहा है। ऑक्सीजन के सभी पलंग पर रोजाना मरीजों को भर्ती व डिस्चार्ज किया जा रहा है। ऐसे में मरीजों का आना-जाना जारी है। जिले भर में गैर ऑक्सीजन वाले 232 पलंग खाली बताए गए हैं।
4 फीसदी बढ़ी संक्रमण दर, रविवार को 16.62 फीसदी रही
शनिवार को जिले की कोरोना संक्रमण दर 12.94 फीसदी थी, जो रविवार को करीब 4 फीसदी की बढ़त के साथ 16.62 फीसदी हो गई। संक्रमण दर अपने स्तर पर थोड़ी-बहुत ज्यादा-कम हो रही है। हालांकि जिले में कोरोना का खतरा अभी भी बरकरार है। इन सबके बीच अच्छी खबर है कि लोग तेजी से स्वस्थ भी हो रहे हैं। रविवार को स्वस्थ होने वालों की संख्या 171 रही। पिछले सप्ताह की अपेक्षा संक्रमण दर में लगातार कमी आ रही है, लेकिन लोगों को सावधानियां बरतने की जरूरतें हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn